**DĖL ROKIŠKIO RAJONO SAVIVALDYBĖS GABIŲ MOKINIŲ IR JAUNUOLIŲ SKATINIMO PROGRAMOS TVARKOS APRAŠO PATVIRTINIMO**

2023 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 6 punktu, 16 straipsnio 1 dalimi, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės gabių mokinių ir jaunuolių skatinimo programos tvarkos aprašą (pridedama).

2. Įgalioti Rokiškio rajono savivaldybės merą savivaldybės tarybos vardu pasirašyti sutartis su Rokiškio rajono savivaldybės gabių mokinių ir jaunuolių skatinimo programos rėmėjais ir gabiais jaunuoliais (arba jų teisėtais atstovais).

3. Pripažinti netekusiu galios Rokiškio rajono savivaldybės tarybos 2021 m. balandžio 30 d. sprendimą Nr. TS-103 „Dėl Rokiškio rajono savivaldybės jaunųjų talentų rėmimo programos“.

Savivaldybės meras Ramūnas Godeliauskas

Rita Elmonienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS GABIŲ MOKINIŲ IR JAUNUOLIŲ SKATINIMO PROGRAMOS TVARKOS APRAŠO PATVIRTINIMO“**

**AIŠKINAMASIS RAŠTAS**

2023 m. rugsėjo 14 d.

Projekto rengėjas – Rita Elmonienė, Švietimo ir sporto skyriaus vedėjo pavaduotoja.

Pranešėjas komitetų ir tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio rajono savivaldybės gabių mokinių ir jaunuolių skatinimo programos tvarkos aprašą; įgalioti Rokiškio rajono savivaldybės merą savivaldybės tarybos vardu pasirašyti sutartis su Rokiškio rajono savivaldybės gabių mokinių ir jaunuolių skatinimo programos rėmėjais ir gabiais jaunuoliais (arba jų teisėtais atstovais); pripažinti netekusiu galios Rokiškio rajono savivaldybės tarybos 2021 m. balandžio 30 d. sprendimą Nr. TS-103 „Dėl Rokiškio rajono savivaldybės jaunųjų talentų rėmimo programos“. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymas, Rokiškio rajono savivaldybės tarybos 2021 m. balandžio 30 d. sprendimas Nr. TS-103 „Dėl Rokiškio rajono savivaldybės jaunųjų talentų rėmimo programos“.  Parengtas sprendimo projektas, kuriame teikiama tvirtinti Rokiškio rajono savivaldybės gabių mokinių ir jaunuolių skatinimo programos tvarkos aprašas (toliau – Aprašas). Aprašas nustato savivaldybės mokyklų puikiai besimokantiems ir gabiems mokiniams, abiturientams ir gabiems jaunuoliams skiriamų premijų dydžius, skyrimo tvarką. Programos paskirtis – įvertinti mokinių mokslo metų pasiekimus, paskatinti aukštą motyvaciją turinčius, gabius mokinius bei sudaryti galimybę gabiems jaunuoliams dalyvauti tarptautinėse olimpiadose, konkursuose, parodose, varžybose ir kt. |
| 3. | Laukiami rezultatai | Įvertinti ir paskatinti gabūs savivaldybės mokyklose besimokantys mokiniai, per vienerius mokslo metus pasiekę puikių rezultatų akademinėje veikloje. Sudaryta galimybė talentingam jaunimui, dalyvaujančiam tarptautinėse olimpiadose, konkursuose, parodose ir kituose prestižiniuose renginiuose garsinti mūsų kraštą. |
| 4. | Lėšų poreikis ir šaltiniai | Planuojamas programos lėšų poreikis – 25000 Eur.  Savivaldybės biudžeto (50 proc.) ir programos rėmėjų (50 proc.) lėšos. |
| 5. | Antikorupcinis sprendimo projekto vertinimas | Atliktas teisės akto projekto antikorupcinis vertinimas, parengta pažyma. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Mokyklos pateikė informaciją apie puikiai besimokančius mokinius (5–4g kl.): 2020–2021 m. m. – 39; 2021–2022 m. m. – 33; 2022–2023 m. m. – 26 (vid. skaičius per 3 m. m. – 33 mokiniai (planuojamos lėšos premijoms – **16500 Eur**).  Iš valstybinių brandos egzaminų gautų „šimtukų“ skaičius: 2021 m. – 11; 2022 m. – 5; 2023 m. – 7 (vid. „šimtukų“ skaičius per 3 metus – 8 (planuojamos lėšos premijoms – **2000 Eur**). Per 3 metus respublikos olimpiadų laimėtojai – 3; tarptautinės olimpiados – 0 (planuojamos lėšos premijoms – **1500 Eur**).  Jauniesiems talentams skirta parama: 2021 m. – 1764 Eur (2 kandidatai); 2022 m. – 2800 Eur (2 kandidatai); 2023 m. (iki šios dienos) – 4000 Eur (4 kandidatai). Planuojamos lėšos – **5000 Eur**. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |